MM Stoica urechează un jucător de la Rapid: "Obrăznicie"
Roș-albaștrii au intrat, așadar, în play-off la doar patru lungimi în fața celor de la Rapid București, după ce în ultima etapă a sezonului regular giuleștenii au făcut show pe Arena Națională.
MM Stoica urechează un jucător de la Rapid: "Obrăznicie"
În minutul 33, Paul Iacob s-a înălțat deasupra defensivei adverse și a lovit perfect cu capul. Fotbalistul a deschis, așadar, scorul, după ce Jayson Papeau l-a servit elegant dintr-o fază fixă executată din banda dreaptă.
La flash-interviu, Paul Iacob a susținut că liderii nu au făcut un marcaj bun la faza respectivă, iar Mihai Stoica, managerul general FCSB, a precizat că fotbalistul ar trebui să vorbească de colegii săi, nu și de rivali.
"(n.r.- declaraţia lui Iacob) O să aştept şi eu când câştigăm noi din fază fixă să facem radiografia adversareului. Iacob să vorbească despre jucătorii de la Rapid.E puţin obrăznicie, dar când câştigi 4-0 îşi poate permite, dar astea se întorc toate.
La lovitură liberă nu poţi face marcaj, să ştie asta Iacob, probabil o să-l înveţe Bergodi. Dacă faci marcaj, jucătorii noştri ar fi prinşi într-o poziţie foarte dificilă. La faze fixe nu prea contează poziţia pe care o joci în timpul meciului.
Lovitura liberă a fost un henţ a lui Olaru, chiar dacă a fost aproape cu mâna lipită", a spus Mihai Stoica, potrivit OrangeSport.
Clasament play-off după înjumătățire
- 1. FCSB - 32p
- 2. Rapid - 28p*
- 3. CFR Cluj - 27p*
- 4. Universitatea Craiova - 23p**
- 5. Farul Constanța - 22p*
- 6. Sepsi OSK - 22p*
*echipele au beneficiat de înjumătățire.
**Universitatea Craiova mai are un meci de jucat, cu FCU Craiova. Va intra cu 24 de puncte dacă face egal sau 25 de puncte dacă învinge.
Urmăriți SPORT.RO și pe Google News